open-index/open-wikipedia-markdown huggingface dataset:
Tornefuglene

***Tornefuglene*** (engelsk: *The Thorn Birds*) er en bestselgende roman av Colleen McCullough som ble publisert i 1977.

I 1983 ble boken tilpasset en mini-serie som gikk på TV. Den ble USAs nest mest sette mini-serie av alle tider. Serien ble produsert av TV-veteranen David L. Wolper. 

Både boken og mini-serien fant sted på en fiktiv sauestasjon i villmarken i Australia og fokuserer historien på familien Cleary og spenner over en periode på 54 år fra 1915 til 1969. 

## Handling
Historien begynner i New Zealand den 8. desember 1915, og Meghann "Meggie" Cleary feirer bursdag som den eneste datteren til Padriac ("Paddy") en irsk gårdsarbeider, og Fiona ("Fee") hans kone. Familien inkluderer også hennes fem eldre brødre. Hennes favoritt-bror er den eldste, Frank, en opprørsk ung mann som ønsker å begynne som smed. I motsetning til de andre brødrene, har Frank svart hår og øyne, antatt å være arvet fra deres oldemor fra Maori.

Paddy har en velstående søster, Mary Carson, enke som bor i New South Wales, Australia - på Drogheda, en enorm sauestasjon. En dag mottar Paddy et tilbud fra Mary om jobb på eiendommen hennes. I 1921 flytter hele Cleary-familien fra New Zealand til Australia. I Drogheda møter de snart Ralph de Bricassart, en ung, dyktig og ambisiøs prest. Som straff for å fornærme en biskop, har han blitt forvist til et avsidesliggende sogn i byen Gillanbone - i nærheten av Drogheda. Ralph har blitt venn med Mary Carson, og håper at en stor donasjon fra henne til den katolske kirken kan frigjøre ham fra hans eksil. 

Franks forhold til faren hans, Paddy, har aldri vært fredelig. De to slåss ofte om Fees oppmerksomhet. Paddy forteller Frank at han ikke er hans biologiske sønn. Det avsløres at Fee, datteren til en fremtredende New Zealand-borger, hadde en affære med en gift politiker. Resultatet, Frank, var allerede atten måneder gammel når Fee giftet seg med Paddy. Fee føder senere tvilling-gutter, James og Patrick, men viser veldig liten interesse for sønnene sine. Kort tid senere dør Meggies elskede lillebror, Hal. Med Frank borte og Hal død, klamrer Meggie seg til Ralph de Bricassart, som har vært hennes konstante mentor og venn. Når hun blir en voksen kvinne, begynner noen å stille spørsmål ved deres nære forhold, inkludert Ralph og Meggie selv. 

Mary Carson, motivert av misunnelse, utarbeider en plan for å skille Ralph fra Meggie. Maggie skriver ett nytt testamente, som avslører den egentlige størrelsen på hennes rikdommer. Drogheda er ikke sentrum for hennes formue, slik Ralph og Paddy lenge har trodd, men er bare en hobby. Maggies rikdom kommer fra et gigantisk finansimperium, verdt over tretten millioner pund. Størrelsen på hennes legat kan garantere Ralphs raske vekst innenfor kirken. Hun tvinger derfor Ralph til å velge mellom Meggie, eller hans egen ambisjon. Hun sørger også for at hennes bror og alle barnebarna hans får et hjem på Drogheda så lenge noen av dem lever. Ralph reiser kort tid senere til Sydney, for å begynne sitt nye liv.
Vitenskapsåret 1710

## Matematikk
* «An argument for Divine Providence, taken from the constant regularity observed in the births of both sexes» av John Arbuthnot inneholder tidlige statistiske resonnement.
* Christian Wolff får publisert læreboka «Anfangs-Gründe aller Mathematischen Wissenschaften» (*Begynnelser for all matematisk vitenskap*). Halle.

## Teknologi
* Jacob Christoph Le Blon finner opp trefargetrykk med rødt, blått og gult blekk. Seinere tilfører han også svart og lager den tidligste firefargetrykket.

## Medisin
* Alexis Littré foreslår i «Diverse observations anatomiques» en kolostomi for å fjerne hinder i tykktarmen.

## Vitenskapsteori
* George Berkeley får publisert kampskriftet «A Treatise concerning the Principles of Human Knowledge» (*En avhandling om prinsippene for menneskelig kunnskap*), der han går til rette med John Locke og presenterer immaterialismen. Dublin.

## Institusjoner
* Den Kungliga Vetenskaps-Societeten i Uppsala grunnlegges i Uppsala som «Collegium curiosorum».

## Fødsler
* 25. april – James Ferguson, skotsk astronom (død 1776)
* 10. juni – James Short, skotsk matematiker og optiker (død 1768)
* 20. august – Thomas Simpson, britisk matematiker (død 1761)
* 3. september – Abraham Trembley, sveitsisk naturforsker (død 1784)
* Ukjent dato − Johann Bernoulli II, sveitsisk matematiker (død 1790)

## Dødsfall

|-
|September
|19. || Ole Christensen Rømer ||  || astronom og matematiker ||align=center|65 ||align=center|1644 || 
|}
* 25. februar – Daniel Greysolon, fransk oppdager (født ca. 1639)
* 25. juli – Gottfried Kirch, tysk astronom (født 1639)
* Ukjent dato − Jean de Fontaney, fransk matematiker og astronom (født 1643)

## Bildegalleri

Rømer,_Ole_(ur_Berømte_danske_maend).jpg|Ole Christensen Rømer(1644–1710)

## Referanser


## Eksterne lenker
*
Andy Secombe

**Andy Secombe** (født 26. april 1953 i Wales) er en britisk skuespiller og forfatter. Han hadde rollen som «Watto» i Star Wars Episode I og II, og har også bidratt med stemmen på flere Star Wars-videospill, blant annet Star Wars: Knights of the Old Republic II: The Sith Lords.

Han begynte senere å skrive bøker, og har til dags dato gitt ut fire fantasy-romaner. I 2005 returnerte han til skuespill og han holdt seg for det meste innen science fiction-kategorien.

## Referanser


## Eksterne lenker
*
Ungersvein på tinget

**Ungersvein på tinget**, eller **Jomfrua som gikk til sveinenen**, er en folkevise av den typen vi kaller ballade, den regnes som en skjemteballade og typologiseres som TSB F 29 i TSB katalogen.

I Norge er visa dokumentert av Jørgen Moe og Sophus Bugge i Telemark, Torleif Hannaas har en oppskrift fra Hardanger og Ivar Aasen har skrevet opp to andre tekster fra Hordaland. Norsk visearkiv kjenner ingen dokumentert melodi til visa.
I visa bryter en jomfru seg inn til gutten om natta og vil ligge med han, men han enser henne ikke. Om morgenen reiser han til tinget og klager på henne. I Hardangervarianten dømmer dommeren henne til pisking med ris. Hordalandsvarianten feller dom over begge «dei va no beggje like go'», mens i Telemarksvarianten blir gutten ledd ut for at han klager på sin egen skam. I varianten Sophus Bugge skrev opp etter Bendik Sveigdalen har han notert **Valiknut**, og dette er også blitt brukt som tittel på visa.

Visa kan oppfattes som en parodi på en annen ballade TSB 4 Ridder Stig kaster runer i miss. Humoren bygger på en ombytting av kjønnsrollene. Jenta er den aktive og gutten er knipsk. I en gammel dansk variant «I bondedatterens Vold» blir gutten regelrett voldtatt, og deretter karrakterisert som en latterlig person.

## Utbredelse
Den eldste kjente dokumentasjon er et dansk visetrykk fra 1710 *Tvende Ny Lystige Viiser* (Den frygtsomme Ungersvend DgF IX s. 174). I Sverige er den kjent fra en dokumentasjon fra 1840-tallet (Den förförde ungersvennen SMB 237)

## Litteratur
Olav Solberg, *Den omsnudde verda*, Oslo 1993, s.220f.
Felag

**Felag** er en gammel betegnelse på et formuesfellesskap, fra 1500-tallet mest brukt om felleseie mellom ektefeller.

## Etymologi
Substantivet *felag* (gno *félag*) er satt sammen av substantivet *fé* (fe, også i overført betydning formue) og verbbasen *lag* (som har sammenheng med legge). Bokstavelig betyr det «å legge fe sammen», fellesdrift; i overført betydning «å sammentille verdier til et felles foretagende», et fellesforetak.

Det gammelnorske substantivet *félagi* har opprinnelig betydning «en som er i formuefellesskap med en annen», en kompanjong, har også betydninger som kamerat, våpenbror og ektefelle, og var dessuten en eufemisme for det mannlige lem. Det norske ordet *felle* (i betydningen kumpan) kommer av félagi, det samme gjør det engelske **.

## Se også
*Sameie
*Særeie

## Referanser
Justin Bostrom

**Justin Bostrom** er en amerikansk hockeyspiller i Lillehammer Ishockeyklubb. Han har tidligere spilt universitetshockey i USA og kom til M/S før 2009/2010-sesongen. Bostrom har allerede markert seg i GET-ligaen, blant annet med et praktfullt mål mot Storhamar.

## Referanser


## Eksterne lenker
*
UFC 66

***UFC 66: Liddell vs. Ortiz 2*** var et MMA-arrangement i regi av UFC i Las Vegas, Nevada 30. desember 2006. 

## Resultater

### Innledende kamper
***Tungvekt:  [[Christian Wellisch]] vs.  [[Anthony Perosh]]**
:Wellisch vant med enstemmig avgjørelse. (29-28, 29-28, 29-27)

***Mellomvekt:  [[Yushin Okami]] vs.  [[Rory Singer]]**
:Okami vant med submission (slag) 4:03 i 3. runde.

***Tungvekt:  [[Gabriel Gonzaga]] vs.  [[Carmelo Marrero]]**
:Gonzaga vant med submission (armbar) 3:22 i 1. runde. Denne innledende kampen ble vist under direktesendingen.

***Weltervekt:  [[Thiago Alves (bokser)|Thiago Alves]] vs.  [[Tony DeSouza]]**
:Alves vant med KO 1:10 i 2. runde. Denne innledende kampen ble vist under direktesendingen.
:Etter kampen testet Alves positivt for spironolakton.  Han ble bøtelagt med $5 500 av NSAC og suspandert for 8 måneder. Alves er den første MMA-utøveren i Nevada som noensinne har testet positivt for et diuretikum.

### Hovedkamper
***Lett tungvekt:  [[Michael Bisping]] vs.  [[Eric Schafer]]**
:Bisping vant med TKO (slag) 4:24 i 1. runde.

***Tungvekt:  [[Andrej Arlowski]] vs.  [[Marcio Cruz|Márcio Cruz]]**
:Arlowski vant med KO (slag) 3:15 i 1. runde.  

***Mellomvekt:  [[Jason MacDonald]] vs.  [[Chris Leben]]**
:MacDonald vant med TKO (stoppet av dommer) med en modifisert guillotine choke 4:03 i 2. runde.

***Lett tungvekt:  [[Keith Jardine]] vs.  [[Forrest Griffin]]**
:Jardine vant med TKO (slag) 4:41 i 1. runde. 

***Lett tungvekt tittelkamp:  [[Chuck Liddell]] (c) vs.  [[Tito Ortiz]]**
:Liddell vant med TKO (slag) med en revet sene i kneet 3:59 i 3. runde. Liddel forsvarte sin UFC lett tungvekt tittel.

## Referanser
Chuck Liddell

**Chuck «The Ice Man» Liddell** (født 17. desember 1969) er en amerikansk MMA-utøver og tidligere UFC lett tungvekts tittelholder. Han har bakgrunn fra kickboxing og bryting. Han og Matt Hughes holder samme rekord for antall seiere i UFC, 16 seiere. Han deltok også i den niende sesongen av *[[Dancing with the Stars]]*.

## MMA meritter

## Referanser


## Eksterne lenker
* 
* 
* 
*
Nasking

Å **naske** er å frarøve noen gjenstander der verdien av denne eller disse er lav, ofte med en verdi inntil anslagsvis 1500 til 2000 kroner.  

## Straffereaksjoner

Ved nasking straffes personen med enten et forenklet forelegg eller en bot fra kroner 2000, eller gjennom en avtale inngått ved et statlig forliksråd. Dersom det forenklede forelegget vedtas, anses saken avgjort. Nektes forelegget vedtatt, sendes saken til domstolen for rettslig avgjørelse. Da straffes personen med en bot, som fører til oppføring i et bøteregister.

Forliksrådet er en statlig instans der gjerningspersonen i møte med en megler og den handlingen har gått ut over, inngår en avtale om løsning av situasjonen. Løsningen inneholder tiltak som kan skape forsoning mellom partene, her kan nevnes ulike slags arbeid, erstatning eller tilbakebetaling.
Hvalfangere

***Hvalfangere*** (originaltittel: *Valfångare*) er en svensk dramafilm fra 1939, i regi av Anders Henrikson og Tancred Ibsen. Henrikson regisserte studioscenene, mens Ibsen regisserte scenene fra ekspedisjonen til Sørishavet. Hovedrollene spilles av Allan Bohlin og Tutta Rolf.

## Handling
Den norske skipsrederen *Jensens* datter *Sonja Jensen* er ute og morer seg med den svenske løytnant *Allan Blom*. *Blom* har lagt det militære bak seg, fordriver tiden på sin fars, oljedirektør Bloms, kontor og lever et playboyliv. Men nå har unge herr *Blom* forelsket seg i *Sonja* på alvor. Det har også *Olav Lykke*. Han er styrmann på det norske hvalfangstskipet *Kosmos II*, som skal dra til Sørishavet på hvalfangst.

*Lykke* er sjalu. Når *Sonja* meddeler ham om at hun ikke rekker å treffe ham i kveld, den siste kvelden før *Kosmos II* reiser, fordi hennes far - skipsrederen - holder middag for direktør *Blom* med sønn, koker det over for ham. *Lykke* vil hevne seg på sin rival.

*Allan* oppvarter *Sonja* under middagen, men hun gir ham ikke mye respons. Han undres på om hun ikke liker ham, litt? Så si det da. Senere på kvelden dukker *Allan* opp i en havnekneipe og støter der på *Lykke*, som han ikke kjenner. *Lykke* lurer ham og direktør *Bloms* tjener *Nilsson* med seg om bord på *Kosmos II*. Der drikker han dem under bordet og låser dem inn i en lugar, hvoretter *Kosmos II* seiler til sjøs. De to er nå i *Lykkes* vold. Han har dessuten tatt deres identitetspapirer. *Allan* kaller seg i stedet for *Axel Berg*. *Sonja* går hjemme og uroer seg for *Allan*. Kanskje hun liker ham litt likevel?

## I rollene (kun krediterte)
*Allan Bohlin - *Allan Blom, løytnant, kallar seg Axel Berg* 
*Tutta Rolf - *Sonja Jensen* 
*Oscar Egede-Nissen - *Olav Lykke, styrmann* 
*Hauk Aabel - *Jensen senior, Sonjas far, skipsreder* 
*Karl Holter - *Kaptein på Kosmos II* 
*Artur Rolén - *Nisse Nilsson, Bloms tjener* 
*Erik «Bullen» Berglund - *Direktør Evert Blom, Allans far, sjef for Oljefabrikerna* 
*Arthur Barking - *Store-Knut, besetningsmann* 
*Georg Løkkeberg - *Norsk løytnant* 
*Lilleba Bouchette - *Solveig, Sonjas venninne* 
*Torsten Hillberg - *Jonas, skipper på hvalfangstbåt* 
*Johan Hauge - *Presten* 
*Carl-Gunnar Wingård - *Kokken* 
*Titus Vibe-Müller - *Jensen junior* 
*Gunnar Höglund - *Lille-Knut, Store-Knuts sønn* 
*Arthur Fischer - *Leif, besetningsmann* 
*Magnus Kesster - 'Alfred, besetningsmann'

## Referanser


## Eksterne lenker
*
Žaklina Stojcevska

**Žaklina Stojcevska** (uttales *Sjaklina Stojtsjeska*) (født 1968 i Prilep i Makedonia i daværende Jugoslavia, vokst opp i Bærum) er en norsk filmklipper.

Hun er utdannet fra Den norske filmskolen på Lillehammer 1997 – 2000, i det første kullet som utdannet filmklippere.

I 2010 var hun den første som ble tildelt Edith Carlmarprisen, og juryens begrunnelse var at hun er «en filmarbeider som raskt har markert seg som en talentfull og dyktig utøver av sitt fag ... (og) framstår som en av landets dyktigste og mest allsidige innenfor et fag som tradisjonelt, og fremdeles, er svært mannsdominert, nemlig redigering eller klipping».

Hun arbeider også som førsteamanuensis/hovedlærer klipp på Filmskolen.

## Priser
* Kanonprisen 2005 i klassen beste klipp for *[[Vinterkyss]]*
* Kanonprisen 2009 i klassen beste klipp for *[[Upperdog]]*
* Amandaprisen 2010 i klassen beste klipp for *Upperdog*
* Edith Carlmar-prisen 2010 på Femmina internasjonale filmfestval
* Nominert til Gullruten 2020 i klassen beste klipp TV-drama for *[[22. juli (TV-serie)|22. juli]]*
* Nominert til Amandaprisen 2024 i klassen beste klipp for *[[Hør her’a!]]*

## Arbeider
* 2003: *[[Ulvesommer]]*
* 2005: *[[Vinterkyss]]*
* 2006: *[[Kunsten å tenke negativt]]*
* 2008: *[[99 % ærlig]]*
* 2009: *[[Nord (film)|Nord]]*
* 2009: *[[Upperdog]]*
* 2010: *[[Majki]]* («Mødre», regi: Milčo Mančevski)
* 2010: *[[Winter - Vänaste land]]* (TV-serie)
* 2011: *[[Få meg på, for faen!]]*
* 2012: *[[Uskyld (2012)|Uskyld]]*
* 2013: *[[Detektiv Downs]]*
* 2015: *[[Staying Alive (2015)|Staying Alive]]*

## Referanser


## Eksterne lenker
* 
* Intervju med Stojcevska i Rushprint 20. oktober 2009
* Edith Carlmarprisen til Žaklina Stojcevska 
* Žaklina Stojcevska hos Den norske filmskolen
UFC 67

***UFC 67: All or Nothing*** var et MMA-arrangement i regi av UFC i Las Vegas, Nevada, USA 3. februar 2007. UFC 67 var det første arrangementet siden UFC 60 som ikke inneholdt en tittelkamp. Travis Lutter var satt opp i en tittelkamp mot Anderson Silva, men veide 1 kg for mye og kampen ble endret til en vanlig kamp. Matt Serra var også satt opp i en tittelkamp mot weltervekt tittelholder Georges St-Pierre, men på grunn av en kneskade på St-Pierre ble den kampen utsatt. UFC 67 markerte òg UFC debut for fremtidig lett tungvekt tittelholder Lyoto Machida, samt tidligere PRIDE FC veteranene Mirko Filipović og Quinton Jackson.

## Resultater

### Innledende kamper
***Lettvekt:  [[Dustin Hazelett]] vs.  [[Diego Saraiva]]**
:Hazelett vant med enstemmig avgjørelse. (30-27, 30-27, 30-27) 

***Lett tungvekt:  [[Lyoto Machida]] vs.  [[Sam Hoger]]**
:Machida vant med enstemmig avgjørelse. (30-27, 30-27, 30-27)

***Lettvekt:  [[Tyson Griffin]] vs.  [[Frank Edgar]]**
:Edgar vant med enstemmig avgjørelse. (29-28, 29-28, 30-27) Denne innledende kampen ble vist under direktesendingen.

***Mellomvekt:  [[Terry Martin]] vs.  [[Jorge Rivera]]**
:Martin vant med KO (slag) 0:14 i 1. runde. Denne innledende kampen ble vist under direktesendingen.

### Main card
***Mellomvekt:  [[Patrick Côté]] vs.  [[Scott Smith (MMA-utøver)|Scott Smith]]**
:Côté vant med enstemmig avgjørelse. (30-27, 30-27, 30-27)  

***Lett tungvekt:  [[Quinton Jackson]] vs.  [[Marvin Eastman]]**
:Jackson vant med KO (slag) 3:49 i 2. runde.

***Lettvekt:  [[Roger Huerta]] vs.  [[John Halverson]]**
:Huerta vant med TKO (slag) fra back mount 0:18 i 1. runde. 

***Heavyweight bout:  [[Mirko Filipović]] vs.  [[Eddie Sanchez]]**
:Filipović vant med TKO (slag) 4:33 i 1. runde.

***Mellomvekt:  [[Anderson Silva]] vs.  [[Travis Lutter]]**
:Silva vant med submission (triangle choke og albue slag mot hodet) 2:11 i 2. runde.

## Referanser
Vee-Jay Records

**Vee-Jay Records** var et plateselskap i USA som på 1950- og 1960-tallet som spesialiserte seg på utgivelser av blues, jazz, gospel, rhythm and blues og rock and roll. Det blei grunnlagt i 1953 av ekteparet Vivian Carter og James C. Bracken, og navnet er den engelskspråklige uttalen av forbokstavene V og J.

Blant musikerne de utgav, var bluessangerne Jimmy Reed og John Lee Hooker, sanggruppene The Impressions, The Spaniels, The Dells og El Dorados og soul-musikerne Jerry Butler, Gene Chandler, Dee Clark og Betty Everett. Innenfor jazz hadde de plater med blant annet Wynton Kelly, Lee Morgan, Eddie Harris og Wayne Shorter.

Vee-Jay hadde en periode stor suksess hadde med rock i første halvdel av 1960-tallet, og da i hovedsak som plateselskapet til The Four Seasons og som USA-distributør for The Beatles. Det siste var en rettighet de fikk på lisens fra EMI, ettersom EMIs eget USA-selskap, Capitol Records, ikke ville distribuere gruppa.  Til tross for dette fikk Vee-Jay økonomiske vansker en periode i 1963, noe som førte til at The Four Seasons gikk over til Philips Records og at Capitol overtok The Beatles. I 1966 gikk firmaet konkurs.

Vee-Jay solgte også plater under merkenavnene Interphon, Oldies 33, Oldies 45, Tollie og Abner (opprinnelig Falcon) Records.

Etter konkursen blei deler av selskapets aktiva drevet videre av andre under navnet *Vee-Jay International*. I 1978 blei Vee-Jays 25-årsjubileum feira ved et større arrangement i Los Angeles.

Selskapet *The Vee-Jay Limited Partnership* har sia 1990-tallet nyutgitt en del av Vee-Jays materiale.

## Referanser

* Callahan, Mike (1981): *[http://www.bsnpubs.com/veejay/veejaystory1.html The Vee-Jay Story]*, opprinnelig publisert i *Goldmine* mai 1981, men lagt ut i oppdatert versjon på nettstedet *Both Sides Now* i 2006; Artikkelen finnes i fire html-dokumenter, her betegna som sider.
* Pruter, Robert (1992): *Chicago Soul*, University of Illinois Press, ISBN 9780252062599, kapittel om Vee-Jay Records.



## Eksterne lenker
* Nettstedet til The Vee-Jay Limited Partnership
* Diskografi for Vee-Jay og tilslutta platemerker
Femundløpet 2008

**Femundløpet 2008**

Starten på F600 ble preget av sterkt snøfall og dårlig vær det første døgnet. Deretter letnet været og det ble kaldere, natt til søndag var temperaturen nede i -30 grader C i Fjellregionen, noe som førte til skarpere føre og mer fart i sporet. Det var jevnt i begge klasser ut fra siste sjekkpunkt på Tolga søndag ettermiddag. Førstemann til mål av alle var folldølen Ola Brennodden Sunde, som med det ble tidenes yngste vinner av den korteste distansen F400. Han  startet som nummer tre fra Tolga, men i mål på Røros var han først. På den lengste distansen var Ketil Reitan fra Os førstemann ut fra siste sjekkpunkt, men i mål på Røros hadde han blitt  innhentet av Kjetil Backen, som dermed ble vinner av langdistansen F600.

## Eksterne lenker
*
Martti Nieminen

**Martin «Martti» Aleksander Nieminen** (født 3. november 1891 i Salo, død 29. mars 1941 i Helsingfors) var en finsk bryter som deltok i de olympiske leker 1920 i Antwerpen.

Nieminen vant en olympisk bronsemedalje i bryting under OL 1920 i Antwerpen. Han kom på tredjeplass i tyngste vektklassen, tungvekt over 82,5 kg, i gresk-romersk stil bak sin landsmann Adolf Lindfors og Poul Hansen fra Danmark.

## OL-medalje r
* 1920  Antwerpen -  Bronse i bryting, tungvekt gresk-romersk stil  Finland

## Eksterne lenker
*
Femundløpet 2010

**Femundløpet 2010** og **prøve-VM i langdistanse sledehundstil** ble arrangert 4. – 11. februar 2010 med start på Røros.

Arrangør av Femundløpet er Røros og Femundløpets venner.

## Femund600
12-spann kjørte 600 km med start 4. februar fra Øra på Røros. Robert Sørlie kom først inn til første sjekkpunkt. Sigrid Ekran gikk først ut fra første sjekkpunkt og ledet det meste av løpet. Robert Sørlie og Inger-Marie Haaland lå bare minutter bak. Sigrid Ekran dro hjem seieren med Inger-Marie Haaland på andreplass og Robert Sørlie på tredje.

## Femund400
8-spann kjørte 400 km med start 5. februar fra Øra på Røros. Svein Sødahl Kvam, Jarle Ragnar Kopperudmoen og Ola Martinsen lå i tet store deler av løpet. Ola Martinsen brøt etter Tolga. Svein Sødahl Kvam vant til slutt. Arnt Ola Skjerve tok sølvplassen. Roger Fossøy tok bronse.

## Eksterne lenker
*
Matti Perttilä

**Matti Rudolf «Masa» Perttilä** (født 21. januar  1896 i Storkyro, død 12. mai 1968 i Storkyro) var en finsk bryter som deltok i de olympiske leker 1920 i Antwerpen.

Perttilä vant en olympisk bronsemedalje i bryting under OL 1920 i Antwerpen. Han kom på tredjeplass i klassen mellomvekt, opp til 75,0 kg, i gresk-romersk stil. I semifinalen tapte han til svenske Carl Westergren som siden vant finalen over Arthur Lindfors. Perttilä vant bronsefinalen mot Sjur Johnsen fra Norge. Det var 23 brytere fra tolv nasjoner i denne vektklassen som ble avviklet i perioden 16. til 20. august 1920. 

## OL-medaljer
* 1920  Antwerpen -  Bronse i bryting, mellomvekt gresk-romersk stil  Finland

## Eksterne lenker
*
Edil Rosenqvist

**Edil Albert Rosenqvist** (født 11. desember 1892 i Ingå, død 14. september 1973 i Helsingfors) var en finsk bryter som deltok i de olympiske leker 1920 i Antwerpen og 1924 i Paris.

Rosenqvist vant en olympisk sølvmedalje i bryting under OL 1920 i Antwerpen. Han kom på andreplass i klassen lett tungvekt, opp til 82,5 kg i gresk-romersk stil. I kampen om sølvmedaljen beseiret han danske Johannes Eriksen.

Fire år senere, under Sommer-OL 1924 i Paris vant han sin andre olympiske sølvmedalje i bryting. Han kom på andreplass i den tyngste vektklassen, tungvekt, i gresk-romersk stil, bak Henri Deglane fra Frankrike.
 
## OL-medaljer
* 1920  Antwerpen -  Sølv i bryting, lett tungvekt gresk-romersk stil  Finland
* 1924  Paris -  Sølv i bryting, tungvekt gresk-romersk stil  Finland

## Eksterne lenker
*
Samuel Gerson

**Samuel «Sam» Norton Gerson** (født 30. november 1895 i Det russiske keiserdømmet i nåværende Ukraina, død 30. september 1972 i Philadelphia) var en amerikansk bryter som deltok i de olympiske leker i 1920 i  Antwerpen.
 
Gerson vant en olympisk sølvmedalje i bryting under OL 1920 i Antwerpen. Han kom på andreplass i letteste vektklassen, fjærvekt opp til 60 kg, i fristil. I finalen tapte han til sin landsmann Charles Ackerly. Det var ti brytere fra sju nasjoner i denne vektklassen som ble avviklet i perioden 25. til 27. august 1927. 

## OL-medaljer
*  1920  Antwerpen -  Sølv i bryting, fjærvekt fristil  USA

## Referanser


## Eksterne lenker
*
Femundløpet 2009

**[[Femundløpet]] 2009** var et langdistanse hundeløp med start og målgang på Røros.

* F600 ble vunnet av Robert Sørlie.
* F400 ble vunnet av Arnt Ola Skjerve.

## Eksterne lenker
*
Eben Pagan

**Eben W. Pagan** (født 5. desember 1971 i Brooklyn, New York City), også kjent som pseudonymet **David DeAngelo**, er en amerikansk gründer og forfatter. Han er personen bak en rekke coaching programmer som omhandler mange fag, blant annet "Double Your Dating" og "Get Altitude", med flere, som stort sett er markedsført via internett.

## Referanser
CE-merking

**CE-merking** betyr at et produkt samsvarer med de forskrifter og lovkrav som stilles til produktet og derfor kan selges i Europa.

CE er en forkortelse for *Conformité Européenne* (europeisk konformitet). Bokstavene CE brukes som merke i en spesiell grafisk utforming. En del elektrisk utstyr, verneutstyr og byggeprodukter skal ha et slik merke. Merket er produsentens garanti for at alle direktiver som har med sikkerhet å gjøre, er oppfylt. Merkingen sier ikke nødvendigvis noe om produktets øvrige kvaliteter.

Materiell som er merket CE kan fritt omsettes innenfor EUs handelsområde (EØS-området).

Ifølge en artikkel i *[[The Guardian]]* ble merket designet av Arthur Eisenmenger.

## Norge
Norge er ikke medlem i EU, men gjennom EØS-avtalen er det meste av lovverket innen EU også gjort gjeldende i Norge. Seriøse fabrikanter legger stor vekt på å oppfylle forutsetningene for merkingen. For bruk av CE-merke på produkter til byggverk, er det bestemmelse i byggteknisk forskrift av 2010 § 3-11. Der er også CE-merkets utforming fastsatt. I forskriftens kapittel 3 er det flere bestemmelser som pålegger at det skal foreligge dokumentasjon av produkter til byggverk. Forskriften er gitt med hjemmel i plan- og bygningsloven av 2008.

## Se også
* International Organization for Standardization (ISO)
* ℮-tegnet

## Referanser


## Eksterne lenker
* Conformance – European Product Safety and Environmental Directives
* The United Kingdom official CE site
* Europakommisjonen om CE-merking
Finland under Sommer-OL 1920

**Finland under Sommer-OL 1920**. Syttitre sportsutøvere fra Finland deltok i tolv sporter under Sommer-OL 1920 i Antwerpen. Finland kom på fjerdeplass med femten gull-, ti sølv- og ni bronsemedaljer.  

## Medaljer

## Medaljevinnerne

## Eksterne lenker
* Resultater og profilside  på sports-reference.com
Apalveien (Oslo)

**Apalveien** (2–62, 21–61) er en vei i bydelene Vestre Aker og Nordre Aker i Oslo. Den går fra Slemdalsveien langs gressbakken ved nedre del av Universitetet i Oslo på  Blindern til Blindernveien.

Navnet ble vedtatt i 1919 og henspiller på at veien ble anlagt gjennom eplehagen til Lille Frøen gård. Partallsadressene er i bydel Vestre Aker og oddetallsadressene (på østsiden nær Blindernveien) i Nordre Aker.

Bebyggelsen består for det meste av villaer. Spesielt kan nevnes boliger tegnet av arkitekt Arne Korsmo (nr. 16–18, 55–61 og rekkehus nr. 46–50).

## I Donald
I tegneserien *[[Donald Duck & Co]]* bor Donald Duck (i den norske versjonen) i Apalveien 111, etter å ha bodd flere steder tidligere. Ingen innehar denne adressen i virkeligheten, da veien ikke går lenger enn nummer 62.

## Referanser
Mario Lemieux

**Mario Lemieux** (født 5. oktober 1965 i Montréal, Québec) er en canadisk tidligere ishockey-spiller. Han debuterte i NHL den 11. oktober 1984 mot Boston Bruins. http://www.hockeydraftcentral.com/1984/84001.html

Lemieux er anerkjent som en av de aller største spillerne i Pittsburgh Penguins og ishockey gjennom tidene. Hans aller siste kamp for NHL ble spilt den 16. desember 2005. Han er nå eier av Pittsburgh Penguins. I 1993 ble Lemieux diagnostisert med kreft-sykdommen Hodgkins lymfom.

## Meritter

1 Som eier av Pittsburgh Penguins.

### Øvrige utmerkelser

* Lemieux ble i 2009 utnevnt til offiser av Order of Canada. 
* Han er ridder av Québecs nasjonalorden. 
* Hans trøye nummer 66 er tatt ut av sirkulasjon (pensjonert) hos Pittsburgh Penguins, Team Canada, og Laval Titan.
* I 1998, ble han rangert som nummer 4 i The Hockey News' liste over de 100 største hockeyspillerne, den høyeste plasseringen for en fransk-canadisk spiller.

## Hockey Hall of Fame
Mario Lemieux er en av bare 9 spillere som har sluppet å vente de obligatoriske 3 årene før en kan bli tatt opp i Hall of Fame. Han er også en av bare 3 spillere som har spilt i NHL *etter* at de ble innvalgt i Hockey Hall of Fame. De to andre er Gordie Howe og Guy Lafleur

## Referanser

## Eksterne lenker
*
Storbritannia under Sommer-OL 1912

**Storbritannia under Sommer-OL 1912**. 279 sportsutøvere fra Storbritannia deltok i 16 sporter under Sommer-OL 1912 i Stockholm. Storbritannia ble tredje beste nasjon med ti gull- 15 sølv- og 16 bronsemedaljer.  

## Medaljer

## Medaljevinnerne

## Referanser
Paolo Ignazio Maria Thaon di Revel

**Paolo Ignazio Maria Thaon di Revel** (født 2. mai 1888 i Toulon i Frankrike, død 31. mai 1973 i Poirino i Italia) var en italiensk fekter som deltok i De olympiske leker i 1920 i Antwerpen.

Thaon Di Revel ble olympisk mester i fekting under Sommer-OL i 1920 i Antwerpen. Han var med på det italienske laget som vant lagkonkurransen i kårde foran Belgia og Frankrike.

## OL-medaljer
* 1920  Antwerpen -  **Gull** i fekting, kårde lagkonkurranse  Italia

## Referanser


## Eksterne lenker
*
Jack Conway

**Jack Conway** (født **Hugh Ryan Conway** 17. juli 1887, død 11. oktober 1952) var en amerikansk regissør, skuespiller og filmprodusent.

## Biografi
Conway ble født 17. juli 1887 i Graceville i Minnesota. Han begynte å jobbe som skuespiller i stumfilmer i 1908 og regisserte sin første film i 1912. Conway var gift med stumfilmskuespillerinnen Viola Barry, som han fikk datteren Rosemary Foster sammen med. I 1926 giftet han seg med Virginia Bushman. De fikk sønnen Pat Conway sammen. Conway døde 11. oktober 1952 i Pacific Palisades i California.

## Filmografi (utvalg)
* 1914 – *[[The Valley of the Moon]]*
* 1914 – *[[The Chechako]]*
* 1916 – *[[The Beckoning Trail]]*
* 1916 – *[[The Social Buccaneer]]*
* 1916 – *[[The Measure of a Man]]*
* 1916 – *[[The Mainspring]]*
* 1917 – *[[Polly Redhead]]*
* 1917 – *[[Come Through]]*
* 1917 – *[[A Jewel in Pawn]]*
* 1917 – *[[Bond of Fear]]*
* 1918 – *[[A Diplomatic Mission]]*
* 1918 – *[[Little Red Decides]]*
* 1920 – *[[The Dwelling Place of Light]]*
* 1920 – *[[Riders of the Dawn (film, 1920)|Riders of the Dawn]]*
* 1921 – *[[A Daughter of the Law]]*
* 1922 – *[[Step on It!]]*
* 1929 – *[[Unge syndere]]*
* 1932 – *[[Rødt hår (film)|Rødt hår]]*
* 1934 – *[[Den blonde vulkan]]*
* 1935 – *[[To byer (1935)|To byer]]*
* 1936 – *[[I fyr og flamme (film)|I fyr og flamme]]*
* 1937 – *[[Saratoga (film)|Saratoga]]*

## Referanser


## Eksterne lenker
*
Canada under Sommer-OL 1924

**Canada under Sommer-OL 1924**. 65 sportsutøvere fra Canada deltok i ni sporter under Sommer-OL 1924 i Paris. Canada kom på 20.-plass med tre sølv- og en bronsemedalje.

## Medaljer

## Medaljevinnerne

## Eksterne lenker
* OL-resultater på Sports-reference.com
Frode Kirkebjerg

**Frode Rasmussen Kirkebjerg** (1888–1975) var en dansk rytter som deltok i de olympiske leker 1912 i Stockholm og 1924 i Paris.

Kirkebjerg vant en olympisk sølvmedalje i hestesport under Sommer-OL 1924 i Paris. Han kom på andreplass i feltritt med hesten «Meteor», bak nederlandske Adolf van der Voort van Zijp på «Silver Piece».

## OL-medaljer
* 1924  Paris -  Sølv i hestesport, feltritt  Danmark

## Referanser


## Eksterne lenker
*
Generasjon IV internasjonale forum

**Generasjon IV internasjonale forum** (GIF) er et internasjonalt samarbeidsprosjekt, som organiserer forskningen og utviklingen som er nødvendig for å etablere gjennomførbarhet og ytelsesevner av neste generasjons kjernekraftsystemer. GIF består av tretten medlemmer, som har underskrevet grunleggelsesdokumentet, GIF-sertifiseringen. Disse jobber sammen om å legge grunnlaget for generasjon IV kjernereaktorer. Grunnlaget for opprettelsen av GIF, er medlemmenes anerkjennelse av den kjernefysiske teknologiens rolle i å tilfredsstille verdens økende energibehov — i sammenheng med en bærekraftig energiutvikling og forebyggende klimaendringer.

Målene vedtatt av GIF, er gitt av grunnlaget for å identifisere og velge seks kjernekraftsystemer for videre utvikling. De seks utvalgte systemer benytter en rekke reaktorer, energiomforming og brenselssyklus teknologier. Deres design kjennetegner termiske og hurtige nøytron, lukkede og åpne brenselssykluser og et bredt spekter av reaktorstørrelser, fra veldig små til svært store. Avhengig av deres respektive grader av teknisk modenhet, er systemene for generasjon IV forventet å bli tilgjengelig for kommersiell introduksjon i perioden mellom 2015 og 2030 eller senere.

Fra 2000 og fremover, har kjernekraftverk blitt kategorisert etter «generasjoner». Kategoriene er vanligvis beskrevet som;
*Generasjon I: prototyper
*Generasjon II: nåværende operative kraftverk
*Generasjon III og III+: avanserte reaktorer

Den neste generasjonen av kjernekraftsystemer — Generasjon IV — må være lisensiert, bygges og drives på en måte som gir en konkurransedyktig pris på forsyning av energi. De må vurdere en optimal bruk av naturressurser, mens de adresserer atomsikkerhet, avfalls- og spredningsmotstand og den offentlige oppfatningen og bekymringene i de landene der disse systemene er utbredt.

Fordi den neste generasjonen av atomenergi systemer skal dekke områder med behov for forbedring og har et stort potensial, deler mange land en felles interesse i avansert forskning og utvikling. En slik utvikling vil dra nytte av identifikasjon og lovende forskningsfelt og felles anstrengelser som bør utforskes av den internasjonale forskningskomiteen. 

## Medlemmer
**
*
**
*
*
* Euratom
*
*
*
*
*
*
**
*
: Ikke-aktive medlemmer, per 2009

Argentina, Australia i 2016, Brasil, Canada, Frankrike, Japan, Sør-Korea, Sør-Afrika, Storbritannia og USA signerte GIF-sertifiseringen juli 2001. Deretter ble det signert av Sveits i 2002, Euratom i 2003, og av både Russland og Folkerepublikken Kina i 2006.

## Referanser




## Eksterne lenker
* Hjemmeside
Harry Edward

**Harry Francis Vincent Edward** (født 15. april 1895, død 8. juli 1973) var en britisk friidrettsutøver som deltok i de olympiske leker 1920 i Antwerpen.

Edward vant to olympiske bronsemedaljer i Sommer-OL 1920 i Antwerpen. Han kom på tredjeplass både på 100- og 200 meter.

## OL-medaljer
* 1920  Antwerpen -  Bronse i friidrett, 100 meter  Storbritannia 
* 1920  Antwerpen -  Bronse i friidrett, 200 meter  Storbritannia

## Referanser


## Eksterne lenker
*
Per Morten Teigen

**Per Morten Teigen** (1949–) er en norsk politiker (SV) og lærer.

Han var medlem av Stjørdal kommunestyre 1988–2003, medlem av formannskapet 1992–1999 og varaordfører 1995–1999. Han ble valgt til varaordfører etter med SV, Arbeiderpartiet og KrFs stemmer.

Teigen var medlem av Nord-Trøndelag fylkesting 1999–2007 og leder i SVs fylkestingsgruppe 2003–2007. Han var 1. nestleder i Nord-Trøndelag SV 1993–1995 og medlem av SVs landsstyre.

Han har vært lærer ved Halsen skole i Stjørdal. Fra 1990 til 1992 var han leder i Stjørdal lærerlag.

Han vokste opp i Trondheim. Som ung spilte han fotball for Nidelv Idrettslag; i 1960-årene spilte han også på juniorlandslaget. Han har blitt tildelt Nidelv Idrettslags hedersmerke.

## Referanser
Jinghabanen

**Jinghabanen** (kinesisk: 京哈铁路, pinyin: *Jīnghā Tiělù*) er den kinesiske jernbanelinjen som knytter Beijing til Harbin i provinsen Heilongjiang. Den er 1&nbsp;388&nbsp;kilometer lang.

## Historie
Byggingen av avsnittet mellom Tangshan og Tianjin begynte i 1881 som Kaipingbanen. Dette avsnittet er den nest eldste jernbanen i Kina, og den eldste som fortsatt er trafikkert. (Den eldste jernbanen i Kina var Woosungbanen i Shanghai, dom ble bygd i 1876 og ble demontert året etter.) Senere ble linjen forlenget vestover til Beijing, og østover til Shanhaiguan. Den ble så ytterligere forlenget mot nordøst til den nådde Shenyang i provinsen Liaoning i 1912. Da fikk jernbanen fra Beijing til Shenyang navnet **Jingfengbanen** (Bei*jing* til *Feng*tian (Shenyang)), og senere **Beiningbanen** (*Bei*jing/Beiping til Liao*ning*).

Avsnittet fra Shenyang til Harbin var tidligere en del av sørmandsjuriaforgreningen av den kinesiske østbanen, bygd fra 1898 til 1902. Senere ble avsnittet fra  Changchun til Shenyang del av Sørmandsjuriabanen. Det var først ingen forbindelsesspor mellom Jingfengbanen og Sørmandsjuriabanen. En bro ble bygd slik at Sørmandsjuriabanen kunne krysse Jingfengbanen. Huanggutunhendelsen fant sted den 4. juni 1928 på denne broen, flere kilometer øst for Huanggutun jernbanestasjon på Jingfengbanen. Under den japanske okkupasjon av Mandsjuria (1931–1945) ble Jingfengbanen og Sørmandsjuriabanen sammenknyttet. Etter 1949 ble Jingfengbanen og Shenyang-Harbin-avsnittet av Sørmandsjuriabanen gitt navnet **Jinghabanen**.

## Situasjonen i 2009
I dag deler Jinghabanen og Jinghubanen sen trespors trasé mellom Beijing og Tianjin. Mellom Tianjin til Shenyang har den dobbeltspor. Fra Shanhaiguan til Shenyang løper den parallelt med Qinshen passasjerjernbane, som er tospors og fører passasjertrafikk i  200&nbsp;km/t hastighet og avlaster Shenshanbanen. Seksjonen fra Beijing til Shanhaiguan kalles gjerne **Jingshanbanen**, og fra Shanhaiguan til Shenyang **Shenshanbanen**. Avsnittet fra Shenyang til Harbin er tospors og elektrifisert.

## Viktige byer langs banestrekningen
***[[Beijing]]**
*Tianjin
*I provinsen Hebei： Langfang, Tangshan, Qinhuangdao
*I provinsen Liaoning： Huludao, Jinzhou, Shenyang, Tieling
*I provinsen Jilin： Siping, Changchun
*I provinsen Heilongjiang： **[[Harbin]]**

## Kilometer

## Eksterne lenker
* Reisetillatelse mellom Harbin og Shanghai, 1920-tallet
Danmark under Sommer-OL 1924

**Danmark under Sommer-OL 1924**. 73 sportsutøvere fra Danmark deltok i tolv sporter under Sommer-OL 1924 i Paris. Danmark kom på tolvteplass med to gull-, fem sølv- og to bronsemedaljer.

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Birk (andre betydninger)

**Birk** kan ha flere betydninger:

* Birk – et norrønt ord med den antatte betydningen handelsplass.

Birk kan også referere til:
* Bjørkeslekten, en gruppe trær i bjørkefamilien
** Vanlig bjørk, en art i bjørkeslekten
* Birk (navn), et mannsnavn

**Personer**
* Johannes Birk, dansk sportsutøver
* Birk Engstrøm, norsk fotballspiller
* Birk Risa, norsk fotballspiller
* Birk Ruud, norsk freestylekjører

## Se også
* Bjerk (peker)
* Birk (navn)
* Birkarler (handelsmenn)
Vitenskapsåret 1711

**Vitenskapsåret 1711** er en oversikt over hendelser, prisvinnere, fødte og avdøde personer med tilknytning til vitenskap i 1711.

## Matematikk
* Giovanni Ceva får publisert «De Re Nummerari» (*Om pengeforhold*), et pionérarbeid om matematisk økonomi. Mantova.
* John Keil anklager Leibniz for å ha plagiert Newton om infinitesimalregning. Anklagen framkommer i et innlegg i Royal Societys journal. London.

## Teknologi
* Jacob Christophe Le Bon oppfinner trykking i fire farger. Amsterdam.
* John Shore finner opp stemmegaffelen. London.
* Thomas Newcomen og Thomas Savery konstruerer den første brukbare dampmaskinen. England.

## Biologi
* Luigi Ferdinando Marsigili viser at koraller er dyr heller enn en plante, som man tidligere hadde trodd. Bologna.

## Fødsler
* 18. mai – Ruder Josip Bosković (død 1787), dubrovnisk atomteoretiker.
* 22. juli – Georg Wilhelm Richmann (død 1753), russisk fysiker.
* 11. september − Alexandre Guy Pingré (død 1796), fransk geograf.
* 31. oktober – Laura Bassi (død 1778), italiensk naturhistoriker.
* 19. november – Mikhail Lomonosov (død 1765), russisk naturhistoriker.
* Ukjent dato − Thomas Wright (død 1786), engelsk astronom.

## Dødsfall
* 11. april − Louis Carré (født 1663), fransk matematiker.
Arthur Austin

**Arthur «Gin» Austin** (født 8. juli 1902 i California, død 4. februar 1962 i California) var en amerikansk vannpolospiller som deltok i de olympiske leker 1924 i Paris

Austin vant en olympisk bronsemedalje i vannpolo under Sommer-OL 1924 i Paris. Han var med på det amerikanske laget som kom på tredjeplass i vannpoloturneringen bak Frankrike og Belgia. Det var tretten nasjoner som stilte lag. Austin spilte alle fem kampene for USA i OL-turneringen. 

## OL-medaljer
* 1924  Paris -  Bronse i vannpolo,  USA

## Eksterne lenker
*
Lawrence Stenhouse

**Lawrence Stenhouse** (født 29. mars 1926 i Manchester, død 1982) var en britisk pedagog, som hadde først og fremst størst innflytelse på 1960 og 1970-tallet. Stenhouse hevdet at akkurat som eleven gjennom handling og erfaring utvikler seg, så vil og læreren gjøre det ved å trekke erfaringer ut i fra sin egen praksis.

Stenhouse var blant annet inspirert av den amerikanske filosofen, psykologen og pragmatikeren John Dewey (1859 -1952), som vektla at en oppnådde kunnskap via erfaringslæring, og utvikling via ansvar for egen læring og egenaktivitet. At elevene ikke bare var passive mottakere til en lærers monologiske og behavioristiske undervisningsmetoder, var med på å skape en bedre dialog, både mellom lærer og elev, men også elevene seg i mellom. Dette førte til at en fungerte i et gruppefellesskap, og med det kom og det sosiale aspektet inn. Det var viktig å la barnet få utvikle sine naturlig medfødte undersøkende interesse og sosiale egenskaper, og samtidig få utvikle seg kreativt. Dewey fremhevet erfaring som det mest grunnleggende i en læringsprosess, og ut ifra dette oppstod uttrykket «learning by doing». Han ville avskaffe de kunstige skillene mellom det en lærte i skolen og utenfor.

## Referanser
Konfliktåret 1708

## Aktive kriger
*Den store nordiske krig (1700 – 1721)
**Russland på den ene siden
**Sverige og Holstein-Gottorp på den andre siden.
* Den spanske arvefølgekrigen (1701-1714)
** Frankrike, Bayern, Köln og Mantova på den ene siden 
** Østerrike, England, Hannover, Nederland, Preussen, Tysk-romerske riket og Savoie på den andre siden.
* Dronning Annes krig (1702-1713), del av den spanske arvefølgekrigen 
**Frankrike på den ene siden 
**Storbritannia på den andre siden.

## Aktive konflikter
* Emboabaskrigen (1707-1709)

## Hendelser
*14. juli – Svenskene under Karl XII beseirer russerne i slaget ved Golovtsjin.
*6. juli – Russland seirer over Sverige i anfallet mot Borgå.
*10. september – svenske tropper beseirer Golitsyn i slaget ved Moljatitsji
*9. oktober – Peter den store beseirer Lewenhaupt i slaget ved Lesnaja.

## Referanser
Ugo Pignotti

**Ugo Pignotti** (født 19. november 1908 i Firenze, død 7. januar 1989 i Roma) var en italiensk fekter som deltok i de olympiske leker  1928 i Amsterdam og 1932 i Los Angeles.

Pignotti ble olympisk mester i fekting under OL 1928 i Amsterdam. Han var med på det italienske laget som vant lagkonkurransen i florett.

Fire år senere, under OL 1932 i Los Angeles vant han to sølvmedaljer i lag, florett og sabel.

## OL-medaljer
* 1928  Amsterdam -  **Gull** i fekting, florett lag  Italia
* 1932  Los Angeles -  Sølv i fekting, florett lag  Italia
* 1932  Los Angeles -  Sølv i fekting, sabel lag  Italia

## Referanser


## Eksterne lenker
*
Sam Eyde videregående skole

**Sam Eyde videregående skole** er en videregående skole, beliggende på Myra i Arendal. Skolen er kostnadsbudsjettert til 640 millioner kroner, inklusiv grunnlagsinvesteringer og utearealer. og hadde byggestart i 2010. Skolen er på 18&nbsp;000 kvadratmeter og har kapasitet til 1&nbsp;100 elever. Arbeidsfellesskapet BRG Entreprenør / Bico Bygg og Innredning vant anbudskonkurransen. Skolen erstatter i utgangspunktet Strømsbu videregående skole, men Aust-Agder fylkesting besluttet i 2012 at all teoriundervisning ved Blakstad videregående skole også skal flyttes til skolen. Skolen åpnet 15. august 2012, og hadde en oversøkning av studenter ved inntaket.

## Navnestrid
Navnet på den nye storskolen var et debattert tema, og flere aktuelle navn var foreslått, som: «Nidar videregående skole», «Myraparken videregående skole» og «Myra videregående skole». Navnet som ble valgt til slutt ble «Sam Eydes videregående skole», tatt etter industrigrunderen Sam Eyde. To grunneiere var i 2009 så uenige i dette at de tilbød kommunen 100&nbsp;000 kr i rabatt på eiendommen hvis de valgte «Myra» i skolenavnet. Kommunen takket nei. Etter en privat navnundersøkelse med 606 bidrag, ble det bestemt tidlig i 2010 at navnsaken skal behandles på nytt i fylkestinget.

**Resultat av undersøkelsen:**
*«Sam Eyde videregående skole»: 0,7 % 
*«Myra videregående skole»: 86,5 % 
*«Myraparken videregående skole»: 10,4 % 
*«Annet»: 2,5 %

## «Billesaken»
Etter at det kom frem at en utrydningstruet bille var funnet i 1991 i området hvor skolen er bygget, beordret fylkesmannen full stans i skoleplanleggingen i januar 2009. Arten som ble meldt funnet er en klassifisert «Critically Endangered» (*kritisk truet*)  på Norsk rødliste for arter over truede arter. Billen, som har det latinske navnet «Prionus coriarius» og kalles på norsk for Garver, er en bille i Trebukk-familien (Cerambycidae). Den er meget sjelden og muligens allerede utdødd i Norge.

Tomten som skolen er bygget på ble omsider betegnet som lite egnet som klekkeplass for billen, og en biolog innleid fra fylkesmannen konkluderte med at det var liten sannsynlighet at billen fantes på tomten.

## Rektorer

* 2025–: Line Marie Poppe
* 2015–2025: Nils Inge Øyna
* 2012–2015: Jan Erik Tvedt

## Referanser


## Eksterne lenker
* 
* BRG AS: Prosjektinformasjon
Hjelledalen

**Hjelledalen** er stedsnavn for flere daler 

*Hjelledalen (Stryn) i Stryn kommune, Sogn og Fjordane
*Hjelledalen (Årdal) i Årdal kommune, Sogn og Fjordane
Miralem Pjanić

**Miralem Pjanić** (født 2. april 1990) er en bosnisk fotballspiller som spiller for den  emiratarabiske klubben Sharjah FC.

Den 13. juni 2016 signerte han en femårskontrakt med Juventus. Juventus betaler Roma 32 millioner euro i overgangssum.

Den 29. juni 2020 skrev han under for den spanske klubben FC Barcelona til 30. juni 2024.
 
Han har tidligere representert Luxemburg sine yngre fotballandslag for deretter å bytte over til Bosnias A landslagstropp.  

## Referanser


## Eksterne lenker
*
Konfliktåret 1701

## Aktive kriger
*Den store nordiske krig (1700-1721)
**Russland, Danmark, Polsk-litauiske samveldet og Sachsen på den ene siden
**Sverige og Holstein-Gottorp på den andre siden.
* Den spanske arvefølgekrigen (1701-1714)
** Frankrike, Bayern, Köln og Mantova på den ene siden 
** Østerrike, England, Hannover, Nederland, Preussen, Tysk-romerske riket og Savoie på den andre siden.

## Hendelser
* 19. juli &ndash; Karl XII av Sverige seirer over Sachsen og Det polsk-litauiske samveldet i slaget ved Düna.
* 4. august &ndash; Den stor freden i Montreal ble undertegnet, noe som avsluttet 100 år med krig mellom irokesere og Ny-Frankrike og dets allierte wyandoter og algonkinere. Irokesere som tidligere hadde vært alliert med engelskmennene, fikk gjennom avtalen forsikringer om at irokeserne ville bli behandlet som nøytrale dersom Frankrike og England skulle gjenoppta stridighetene.
* 15. september &ndash; Sverige seirer mot Russland i slaget ved Rauge.
Konfliktåret 1700

## Aktive kriger
*Den store nordiske krig (1700-1721)
**Russland, Danmark, Det polsk-litauiske samveldet og Sachsen på den ene siden
**Sverige og Holstein-Gottorp på den andre siden.

## Hendelser
*Februar – Den store nordiske krig innledes med et angrep på den svenske besittelsen Riga.
*Mars – august: Krigen i 1700 er den danske delen av krigsutbruddet av den store nordiske krig som fortsatte fram til 1721.
*8. august – Traventhal-freden eller *freden i Traventhal* som var sluttet mellom Danmark-Norge og Holstein-Gottorp på slottet Traventhal vest for Lübeck, avsluttet krigen i 1700.
*17. november – Russland angriper svenske tropper i slaget ved Pühhajoggipasset, men trekker seg tilbake.
*20. november – Karl XII beseirer Russland i slaget ved Narva.
Giulio Basletta

**Giulio Basletta** (født 5. mai 1890 i Vigevano, død 5. februar 1975) var en italiensk fekter som deltok i de olympiske leker 1924 i Paris og 1928 i Amsterdam.

Basletta ble olympisk mester i fekting under OL 1928 i Amsterdam. Han var med på det italienske laget som vant lagkonkurransen i kårde.

## OL-medaljer
* 1928  Amsterdam -  **Gull** i fekting, kårde lag  Italia
* 1924  Paris -  Bronse i fekting, kårde lag  Italia

## Eksterne lenker
*